cátvāri váyāṃsi cátvāri chándāṃsi tádaṣṭā́vaṣṭā́kṣarā gāyatryèṣā vai sā́ gāyatrī yā tádbhūtvā́ prajā́patiretā́npaśūnváyasā́pnottásmājjīrṇám paśuṃ váyasāpta ityā́cakṣate tásmādu sárvāsveva váyo váya ityámuvartaté 'tha yè 'smātté paśáva udákrāmannete te páñcadaśóttare vájro vaí paśávo vájraḥ pañcadaśastásmādyásya paśávo bhávantyápaiva sá pāpmā́naṃ hate vájro haiva tásya pāpmā́namápahanti tásmādyāṃ kā́ṃ ca díśam paśumānéti vájravihitāṃ haiva tāmánveti